Document ID: 32010R0202

REGULAMENTUL (UE) NR. 202/2010 AL COMISIEI
din 10 martie 2010
de modificare a Regulamentului (CE) nr. 6/2003 privind difuzarea statisticilor referitoare la transportul rutier de mărfuri
(Text cu relevanță pentru SEE)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (CE) nr. 1172/98 al Consiliului din 25 mai 1998 privind datele statistice referitoare la transportul rutier de mărfuri (1), în special articolul 6,
întrucât:
(1)
Este oportun să se utilizeze la maximum datele statistice privind transportul rutier de mărfuri, prevăzute în Regulamentul (CE) nr. 1172/98, cât se poate de exhaustiv, respectând totodată confidențialitatea înregistrărilor datelor individuale.
(2)
Regulamentul (CE) nr. 833/2007 al Comisiei de încheiere a perioadei de tranziție prevăzute de Regulamentul (CE) nr. 1172/98 al Consiliului (2) pune la dispoziție informații detaliate despre origine și destinație privind atât fluxurile naționale, cât și cele internaționale de transporturi rutiere de mărfuri începând cu 2008.
(3)
Este necesar ca informațiile referitoare la origine și destinație naționale și internaționale să fie puse la dispoziția statelor membre pentru a completa acoperirea statistică a transportului rutier la nivel național.
(4)
Cercetătorii și comunitatea științifică în general ar trebui să aibă acces, în scopuri științifice, la datele transmise către Comisie (Eurostat) în temeiul Regulamentului (CE) nr. 1172/98, în conformitate cu principiul prevăzut în Regulamentul (CE) nr. 223/2009 al Parlamentului European și al Consiliului privind statisticile europene (3).
(5)
Prin urmare, Regulamentul (CE) nr. 6/2003 al Comisiei (4) ar trebui modificat în consecință.
(6)
Măsurile prevăzute în prezentul regulament sunt conforme cu avizul Comitetului Sistemului statistic european,
ADOPTĂ PREZENTUL REGULAMENT:
Articolul 1
Anexa la Regulamentul (CE) nr. 6/2003 se înlocuiește cu anexa la prezentul regulament.
Articolul 2
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 10 martie 2010.

Labels: 12
8
19